# Retningslinjer for gaver samt udgifter ved møde- og kursusvirksomhed mm.

## Gaver til medlemmer af Rødovre Lærerforening

### Fødselsdage, bryllup, sølvbryllup og lignende personlige mærkedage

Normalt giver Rødovre Lærerforening ikke gaver ved disse *personlige* mærkedage.

Hvis foreningen er inviteret gives dog en lille gave (ej gavekort), fx en flaske vin eller lignende.

### 25 eller 40 års statsjubilæum

Normalt giver Rødovre Lærerforening ikke gaver, undtaget er dog, at hvis jubilaren ikke kan ”nå” kommunalt 25/40 års jubilæum gives gave (ej gavekort) som ved kommunalt jubilæum.

### 25 års kommunalt jubilæum

Rødovre Lærerforening giver en gave (ej gavekort) på ca. 350 kr.

### 40 års kommunalt jubilæum

Rødovre Lærerforening giver en gave (ej gavekort) på ca. 525 kr.

## Gaver til særlige medlemmer og andre

Med hensyn til tillidsrepræsentanter, kredsstyrelsesmedlemmer, SyttenInfo-medarbejdere, suppleanter, tidligere mangeårige medlemmer af kredsstyrelsen (fx formænd), andre kredse samt personer, som har haft eller har særlige relationer til kredsen, bruges den ”sunde fornuft” med hensyn til gaveanledning og -størrelse (ej gavekort).

## Begravelse

Ved begravelse/bisættelse af et medlem eller en person med særlig tilknytning til Rødovre Lærerforening sender foreningen en pæn bårebuket.

Tillidsrepræsentanten undersøger om de efterladte ønsker Rødovre Lærerforenings fane til bisættelsen/begravelsen og aftaler det videre med kredsens fanebærer (Dan Larsen, Tinderhøj Skole. Suppleant: Christian Førster, Tinderhøj Skole).

## Udgifter ved møde-, kursusvirksomhed mm.

Medlemmer af Rødovre Lærerforening, der deltager i Danmarks Lærerforenings ”åbne kurser” får udbetalt en skattefri rejsegodtgørelse efter SKATs satser. (se Kreds17.dk under ”Løn”/”Satser og tillæg”).

I forbindelse med varetagelse af funktion for RLF, der strækker sig over min. 24 timer og med overnatning (hvor overnatning/fortæring er betalt), betales øvrige udgifter efter regning med op til SKATs skattefri rejsegodtgørelsessats\*25 % \*2. Såfremt regningsprincippet ikke vælges ydes en skattefri rejsegodtgørelse efter SKATs satser. (se Kreds17.dk under ”Løn”/”Satser og tillæg”).

Til de interne revisorer ydes et årligt honorar på 10/1924 af årslønnen på løntrin 44 (område 4).

Til hhv. formand, næstformand og kasserer ydes efter anmodning telefon- og internetgodtgørelse på max. 2000 kr. årligt. Til øvrige kredsstyrelsesmedlemmer samt formanden for Seniorgruppen samt Kursusudvalget ydes efter anmodning telefon- og internetgodtgørelse på max. 800 kr. årligt.

Ved andre udgiftskrævende aktiviteter indgås aftale med kredsen forretningsudvalg. I tvivlstilfælde forelægges sagen for kredsstyrelsen.

Kørsel i forbindelse med RLF-aktiviteter ”ud af huset” (kredskontoret) følger ligningslovens satse. Nødvendig kørsel i RLF-regi med taxa, bus eller tog gives efter regning.

Kredsstyrelsen kan i særlige tilfælde beslutte at yde honorar til personer, der indkaldes til møde i RLF-regi. Honoraret udgør 1/1924 af årslønnen på løntrin 44 (område 4) pr. anvendt time; dog minimum for to timer. Beløbet er skattepligtigt.

Vedtaget på KS-mødet den 18.6.2002

Tilrettet af FU: 7.9.2006, 11.1.2007, 24.1.2008, 13.1.2011